als_Latn dik_Latn sag_Latn
Me dhjetëra vende kanë kryer takime me dyer të mbyllura në përgatitjen e një debati të ardhshëm botëror mbi ndryshimet në traktatin e telekomunikacionit, që kërcënon të bllokojë lirinë e internetit.
Ndërsa shtete individuale kapen pas ligjeve të tyre mbi kufuzimet në Internet, OKB-ja po shikon amendamente të mundshme në traktatin e telekomunikacionit, që mund të çojë në censurën mbarëbotërore të internetit.
Konferenca Botërore Mbi Telekomunikacionin Ndërkombëtar do të mbahet në Dubai këtë dhjetor dhe pritet të marrin pjesë më shumë se 190 vende. Një nga çështjet që do të diskutohet në konferencë janë ndryshimet në traktatin 24 vjeçar quajtur Rregullat Ndërkombëtare të Telekomunikacionit, bëhet e ditur sipas Associated Press.
Në një dokument të OKB-së me amendamente të propozuara në traktat që dolën muajin e kaluar, Rusia tha se publiku duhet të ketë qasje të pakufizuar në shërbimet e telekomunikacionit ndërkombëtar, “përveç në rastet kur shërbimet e telekomunikacionit ndërkombëtar përdoren për qëllimin e ndërhyrjes në punët e brendshme, ose për nënvlerësimin e sovranitetit, integritetit kombëtar dhe sigurisë publike në shtete të tjera, ose nxjerrja e informacioneve të një natyre të ndjeshme.”
Asgjë nuk do të vendoset gjer në konferencën e dhjetorit dhe madje edhe atëherë duhet të ketë një marrëveshje konsensuale nga të tërë shtetet anëtare për të realizuar këto amendamente.
(Herë të lexuara: 149)
als_Latn als_Latn als_Latn als_Latn als_Latn als_Latn